# விக்கிப்பீடியா:ஒத்தாசை பக்கம்/தொகுப்பு 14

## தமிழ்பெருங்களஞ்சியத்திட்டம், தமிழ் விக்கீபிடியா; விகடன்

இன்று தமிழ் இந்துவில் தமிழ்பெருங்களஞ்சியத்திட்டம் குறித்த கட்டுரை வெளிவந்தது, அங்கிருக்கும் பெரும்பாலான கட்டுரைகளையே இங்கும் மீழ்பதிவு செய்கின்றோம், எனக் கருதுகின்றேன். சகோ நீச்சல்காரன் அங்கும் தனது தானியங்கிகள் மூலம் கட்டுரைகளை வெளியிடுகிறார் எனக் கருதுகின்றேன், மற்றும் வீக்கிமிடியாவினால் அந்த கலைக் களஞ்சியம் இயக்கப்படுவதாக தெறிகிறது. இது குறித்து தெளிவான மேலும் அதிகப்படியான தகவல்களை தமிழ் வீக்கிபிடியா நிர்வாகிகள் தந்தால் மேலதிகமான தகவல்களை அனைவரும் தெறிந்துகொள்ள நேரிடும் எனக் கருதுகின்றேன்.  
மேலும் நிர்வாகிகளுக்கு ஒரு விண்ணப்பம், விகடன் போன்ற பத்திரிக்கை சார்ந்த பயனர்களின் கட்டுரைகளை உள்வாங்குவது முக்கியமென கருதுகின்றேன். ஏனெனில் இங்கு எழுதும் பெரும்பாலான வீக்கிபிடியர்கள் எவ்வித பலனுமின்றி தங்கள் கடும் பணிச்சூழ்நிலைக்கிடையையோ அல்லது தங்களது ஒய்வு நேரத்தினையோ விட்டுத் தந்து எழுதி வருகின்றனர். அதனால் கட்டுரைகளின் எண்ணிக்கை அதிகரிப்பது மெதுவாகவே இருக்கும். ஆனால் விகடன் போன்ற பணிச்சூழ்நிலையில் எழுதுவோர்களை உட்படுத்தும்பொழுது கட்டுரைகளின் எண்ணிக்கை உயர்வதோடு, கட்டுரைகளின் தரமும் உயரும். அவர்களின் எழுதும் சூழல் விக்கீபிடியா தரத்திற்கு இல்லையெனில் அவர்களுக்கு அறிவுறுத்தி அவர்கள் எழுதும் முறையையே திருத்த முற்படுவோம், அல்லது நிர்வாகிகள் அதில் உள்ள தவறுகளை களைய முற்படுவோம். எனது தனிப்பட்ட கருத்து விகடன் போன்ற பல வருட பத்திரிக்கை வரலாற்றில் உள்ள பல்வேறு கட்டுரைகளை நாம் விக்கிபீடியாவினுள் ஏற்ற முற்பட்டால் பல்வேறு தரப்பு மக்களும் பயன்படுவர்.  
பதிலினை எதிர்பார்த்து காத்திருக்கிறேன் நன்றி...
குறிஞ்சி  
::குறிஞ்சி, காலாகாலம் எழுதி செவ்வனே வளர்க்கப்பட்டு வந்த தமிழ் விக்கிப்பீடியாவை, வெறும் 9 மாதங்களில் லாவகமாகக் Copy செய்தது போல இருக்கிறது. இத்திட்டத்தை விக்கிப்பீடியா மூலமே செயற்படுத்தியிருக்கலாமே? எதற்காக வேறாக உருவாக்கினார்கள் என அறியலாமா? --ஸ்ரீஹீரன் (பேச்சு) 16:18, 3 மே 2017 (UTC)  
:, அறிவு பொதுவுடைமையாக இருக்க வேண்டும் என்பதே விக்கிப்பீடியாவின் இலக்கு, எனவே விக்கிப்பீடியாவை அப்படியே நகலெடுத்து உருவாக்கினாலும் அதை வரவேற்போம். ஆனால் அவ்வாறு அங்கு நகலெடுத்தது போலத் தெரியவில்லை, ஊழியர்கள் கொண்டே எழுதிவருகிறார்கள். அரசு தரவுகளை விக்கிப்பீடியாவில் கட்டுரையாக்கம் செய்ததைப் போல அங்கும் தன்னார்வலராய்க் கட்டுரைகளை உருவாக்கினேன். இத்திட்டம் பற்றி விளக்குகிறேன். விக்கியில் யாரையும் பணியமர்த்தி கட்டுரைகள் எழுதப்படுவதில்லை. விகடன் போன்ற பத்திரிக்கை சார்ந்த பயனர்களிடம் கோரிக்கை வைக்கும் மரபில்லை, விருப்பமுள்ளவர்கள் கட்டுரைகளைத் தாராளமாக எழுதலாம், யாரும் தடுக்கவில்லை, காப்புரிமையின்றி, பயன்தரத்தக்க கட்டுரைகள் என்றும் தேவை.
:தமிழ்ப்பெருங்களஞ்சியத்திட்டம் என்பது மீடியாவிக்கி என்ற அதே மென்பொருள் கொண்டு த.இ.க. நிர்வாகத்தால் செயல்படுத்தப்படுகிறது. இதற்கும் விக்கிப்பீடியாவிற்கும் தொடர்பில்லை. விக்கிப்பீடியா என்பது பொதுவான களஞ்சியம் தனியொரு நிர்வாகமில்லாததால் யாரும் எல்லோரும் எழுதலாம் என்பதால் பல்வேறு விதிமுறைகளை வகுத்துள்ளோம். ஆனால் தமிழ்ப்பெருங்களஞ்சியத்திட்டம் அவ்வாறு இல்லாமல் நிர்வாகக்கட்டுக்குள் இருப்பதால் சில கட்டுப்பாடுகள் இல்லை. அது இரண்டாம் நிலை தரவுத்தளமாக இருக்கவேண்டும் என்று வலியுறுத்திவருகிறேன். அங்கிருக்கும் பெரும்பாலான கட்டுரைகளையே இங்கும் மீள்பதிவு செய்கின்றோம் என்பது தரத்தில் சமரசம் செய்யாதவரை தவறல்ல. ஆனால் அரசு கொடுத்த தரவுகள் அடிப்படையில் தான் ஊராட்சிக் கட்டுரைகளும், கோயில் கட்டுரைகளும் உருவாகின அதே கருவியைக் கொண்டு அங்கும் கட்டுரையை உருவாக்கினேன். அரசிடம் உள்ள தரவுகளை எல்லாம் பொதுத் தளத்தில் வெளியிடுவதில் ஆர்வமாக உள்ளனர். அதற்கேற்ற களமாக விக்கிப்பீடியா இருக்கமுடியாது எனவே அரசின் சொந்த களஞ்சியம் வழியாக வெளியிடலாம் என்பதே நோக்கம். மேலும் அரசின் மூலம் சில துறைசார்ந்த விக்கிகள் உருவாகவும் வாய்ப்புள்ளது-நீச்சல்காரன் (பேச்சு) 19:02, 3 மே 2017 (UTC)  
@நீச்சல்காரன்- விளக்கத்திற்கு நன்றி. அறிவுடமை எப்பொழுதுமே பொதுவுடமையாகும் என்பதில் யாதொரு சந்தேகமுமில்லை :) - குறிஞ்சி  
:ஊராட்சி பற்றிய கட்டுரைகள் ஒரே உள்ளடக்கத்துடன் எழுதப்பட்டுள்ளன. கூடாது எனச் சொல்லவில்லை. ஆனால் எதற்காக இவ்வாறு போட்டி போட்டுக் கொண்டு பெருந்தொகையான கட்டுரைகள் எழுதப்பட்டுள்ளன? அந்த விக்கீபீடியாவின் கொள்கை என்ன? தமிழ் விக்கிப்பீடியாவின் அனைத்துக் கட்டுரைகளுக்கும் பிரதி ஒன்று வைத்திருப்பதா?--Kanags <sup>\உரையாடுக</sup> 09:00, 4 மே 2017 (UTC)  
:: உரிய பதில் தர வேண்டுகின்றேன்.--ஸ்ரீஹீரன் (பேச்சு) 09:21, 4 மே 2017 (UTC)